Latvijas Gaisa spēki

Gaisa spēki ir Nacionālo bruņoto spēku struktūrvienība, kas nodrošina valsts gaisa telpas kontroli un aizsardzību; nodrošina vienību kaujas un mobilizācijas gatavību; piedalās avārijas, ugunsdzēsības un glābšanas darbos un ārkārtējo situāciju izraisīto seku likvidēšanā, kā arī cilvēku un citu objektu meklēšanas un glābšanas darbos; veic gaisa transporta uzdevumus un sagatavo personālsastāvu dalībai starptautiskajās operācijās.
Latvijas Gaisa spēki pirmoreiz tika nodibināti 1919. gada 7. jūnijā kā Latvijas armijas Aviācijas grupa, vēlāk Latvijas Aviācijas pulks, kas darbojās līdz Latvijas okupācijai 1940. gadā. Gaisa spēku atjaunošanas pavēli Latvijas Republikas Aizsardzības ministrs parakstīja 1992. gada 17. jūnijā.

 Vēsture 


 1919 - 1940 

1919. gada 7. jūnijā virsleitnanta Alfrēda Valeikas vadībā tika dibināta Latvijas armijas Aviācijas grupa, ko oktobrī pārdēvēja par Aviācijas parku. 1926. gadā to pārveidoja par Aviācijas pulku, kura komandieris bija Jezups Baško. Tā devīze - "Visu par Latviju!". Vēlāk par pulka komandieri kļuva Rūdolfs Kandis. Pēc Latvijas okupācijas Aviācijas pulku oficiāli likvidēja 1940. gada 25. decembrī.

 Lidmašīnas 
 Modelis Skaits Ātrums Iznīcinātāji  44 Gloster-Gladiator I 29  410 km/h Bristol-Buldog II 15  285 km/h  Izlūklidmašīnas  30 De Haveland 9A 5  240 km/h Hawker Hind B 3  286 km/h Letow Šmolik Š-16 5  240 km/h Stampe et Vertongen S-5 10  260 km/h Fairey Seal 525 5  250 km/h Heinkel He-9 1  180 km/h Pirate Aero 10 1  160 km/h Mācību lidmašīnas  10 BFW Flamingo U-12 3  140 km/h Avro 504 K 2  145 km/h VEF I-12  2  232 km/h VEF I-15  2  312 km/h VEF I-17  1  232 km/h Kopā: 84 

 Mūsdienās 

Pēc Latvijas neatkarības atjaunošanas un Nacionālo bruņoto spēku (NBS) izveidošanas 1992. gada 24. februārī bruņoto spēku štābā izveidoja gaisa un gaisa vadības pārvaldi, kas 1992. gada 17. jūnijā pārveidoja par Gaisa spēkiem (GS). Pirmais GS komandieris bija pulkvedis Kārlis Kīns, kurš traģiski gāja bojā 1997. gadā autoavārijā.Autoavārijā gājis bojā gaisa spēku komandieris  No 1997. līdz 2001. gadam komandieris bija pulkvežleitnants Ojārs Ivanovs, no 2001. līdz 2003. gadam - pulkvedis Vitālijs Viesiņš, no 2003. līdz 2006. gadam - brigādes ģenerālis Juris Maklakovs (vēlāk Stratēģisko bruņoto spēku komandieris), kopš 2006. gada GS komandē pulkvežleitnants Aleksandrs Stepanovs utt.

Latvijas GS galvenie uzdevumi ir:

 Valsts gaisa telpas kontrole un pretgaisa aizsardzība;
 Vienību kaujas un mobilizācijas gatavības nodrošināšana;
 Meklēšanas un glābšanas operācijas, dalība ārkārtas reaģēšanas operācijās;
 Gaisa militārā transporta nodrošināšana;
 Personāla apmācība dalībai starptautiskās operācijās.

 Latvijas Gaisa spēku struktūra 
Latvijas gaisa spēki sastāv no Gaisa spēku štāba, Pretgaisa aizsardzības diviziona, Gaisa telpas novērošanas eskadriļas, Aviācijas eskadriļas, Sakaru un lidojumu nodrošinājuma eskadriļas, un Mācību centra.

 LidaparātiGaisa spēku tehnika 
 Nosaukums Būves vieta Attēls Daudzums Helikopteri Sikorsky UH-60 Black Hawk  200px3Foto: Helikopteru “Black Hawk” svinīgā pieņemšanas ceremonija sargs.lv 2023. gada 24. februārī (plānoti 4)NBS saņem pirmos divus jaunos ASV militāros helikopterus «Black Hawk» lsm.lv 2022. gada 12. decembrī Mil Mi-17  200px4 (2 atdoti Ukrainas bruņotajiem spēkiem)NBS komandieris: Latvija ir pilnībā atteikusies no padomju laiku militārās tehnikas lsm.lv 2023. gada 24. februārī Lidmašīnas An–2 “Colt”    200px3 (4) Tarragon TR-91    200px2Foto: Gaisa spēki saņem divus Latvijā ražotos lidaparātus "Tarragon" sargs.lv 4.12.2022

 Skatīt arī 
 Aviācija Latvijā

 Ārējās saites 
 Latvijas Nacionālo Bruņoto Gaisa spēku oficiālā tīmekļa vietne
 Vienotā rekrutēšanas platforma "klustikaravirs.lv"

 Atsauces 

Gaisa speki
Kategorija:Latvijas armijas vienības
Kategorija:Aviācija Latvijā
Kategorija:Gaisa spēki pēc valsts